દરેક વ્યક્તિને જીવનમાં પોતાનું ઘર હોય તેવું સપનું હોય છે. એવું ઘર જેમાં તે ભાગદોડની જીંદગીમાંથી થોડો સમય શાંતિથી પસાર કરી શકે, તમામ સમસ્યાઓને છોડી આરામનો અનુભવ કરી શકે. પરંતુ આપણી આજની ગીચ સોસાયટી અને ઊંચી ઈમારતોના ઘરમાં એવી શાંતિનો અનુભવ થતો નથી. તેથી લોકો શાંતિ મેળવવા માટે થોડો સમય પહાડો, નદીઓ જેવા સ્થળો જ્યાં કુદરતનું સૌંદર્ય છે, ત્યાં ફરવા જતા હોય છે. આપણી આ અજબ-ગજબ દુનિયામાં એવા ઘણા મકાનો-ઘરો છે, જેની આસપાસ કોઈ પ્રદુષણ કે ઘોંઘાટ નથી. આ ઘરો એવી જગ્યાએ આવેલા છે અને એવી રીતે બનાવવામાં આવ્યા છે, જેની તમે કલ્પના પણ ન કરી શકો. આ ઘરો જોઇ તમને થશે કે, લોકો આવી જગ્યાઓએ પણ રહેતા હશે? તો ચાલો આજે તમને આવા ઘરોના સફરે લઈ જઈએ..